runetrust/blame-folketinget-dk huggingface dataset:
Nick Zimmermann (DF), 2024-04-10:
Tak for det.
Det er naturligvis nødvendigt at gennemføre den her udvidelse, men vi skal selvfølgelig også have for øje, at udvidelsen af motorvejen medfører en stigende støjforurening i området.
Der mener vi sådan set også, at det er vores ansvar at sikre, at de her bekymringer ikke kun anerkendes, men jo altså også adresseres.
I lovforslaget præciseres det heldigvis, at der vil blive gennemført en række støjreducerende tiltag, og anvendelsen af støjreducerende asfalt er et konkret eksempel på, hvor teknologien gør det muligt for os at mindske støjniveauet betydeligt.
Ligeledes vil jeg henlede opmærksomheden på Sund & Bælts forslag om at etablere en ordning, hvor der kan ydes tilskud til facadeisolering af helårsboliger, der er særlig ramt af støj fra Øresundsmotorvejen.
Vi mener også, det er væsentligt at nævne, at lovforslaget forpligter til løbende overvågning og evaluering af støjniveauet, og det sikrer, at vi ikke kun reagerer på nuværende udfordringer, men jo også er agile i vores tilgang til fremtidige forandringer er støjforholdene.
Det vil vi selvfølgelig holde meget øje med.
Jeg har stor forståelse for, at man lokalt er bekymret ved udsigten til den ekstra støj, der genereres som følge af motorvejsudbygningen, og at der i forvejen er tale om borgere, der lider under støjen fra Københavns Lufthavn og den eksisterende motorvej.
Men vi støtter som nævnt selvfølgelig forslaget.
Christina Olumeko (ALT), 2024-04-10:
Tak for ordet.
Vi er i Alternativet helt enige med Enhedslisten; vi kan heller ikke stemme for det her forslag.
Lovforslaget vil nemlig give Sund & Bælt A/S bemyndigelse til at udbygge Øresundsmotorvejen, og fordi vi står midt i et eskalerende klimakollaps, der kalder på omgående handling, mener vi, det er fuldstændig uansvarligt at udbygge motorvejsnettet i Danmark.
Faktisk er det her lovforslag jo en del af en større pakke af motorvejsprojekter, der er blevet aftalt i infrastrukturaftalen for 2035, hvor der i alt anlægges ny motorvej for ca. 26 mia. kr.
Det her konkrete motorvejsprojekt er lidt over en halv milliard kroner
, og det er penge, som vi i stedet for gerne vil bruge på at udbygge vores cykelnet.
Det er penge, vi gerne vil bruge på at skabe bedre rammer for delebiler og samkørsel, og så er det penge, vi meget hellere ville bruge på at forbedre og udbygge vores offentlige transport.
Alternativet vil både i dag og fremover kæmpe for vores bæredygtige fremtid, og det gælder altså både i forhold til det her lovforslag, men det gælder også alle andre fossile lovforslag, der hører fortiden til.
Derfor vil jeg også på talerstolen benytte min taletid til at takke alle de mange grønne og progressive klimaaktivister og borgere, der hver dag arbejder for og kæmper for, at vi trækker i nødbremsen og tager samfundet i en helt anden bæredygtig retning.
Det ændrer ikke ved, at der stadig væk kommer til at være meget støjbelastning ved Øresundsmotorvejen, og næsten 4.000 boliger kommer til stadig at være støjbelastede efter udvidelsen, men den nedsatte hastighed er trods alt positivt.
Men alt i alt vil jeg sige, at motorvejsudvidelser ikke kommer til at ske med Alternativets stemmer.
Tak for ordet.
Niels Flemming Hansen (KF), 2024-04-10:
Mange tak for det.
Det er jo en strækning, hvor der bliver holdt rigtig, rigtig meget i kø, og når Femernforbindelsen står færdig, er der jo intet, der tyder på, at det bliver mindre, heller ikke i forhold til den tunge transport.
Så jeg vil bare høre: Ser ordføreren en mulighed for at transportere containere på cykler ned til Femern?
Christina Olumeko (ALT), 2024-04-10:
Tak til ordføreren for Det Konservative Folkeparti for et godt spørgsmål.
Det gør jeg bestemt ikke, i hvert fald ikke på så lange strækninger.
Det skal være kortere strækninger, hvis elcykler og elvarebiler kan bruges.
På de her lange strækninger ser vi gerne at vi bruger motorvejene mere effektivt, end vi gør i dag.
Vi ser i høj grad privatbilisme på dem, fordi vi i lang tid har investeret i at gøre det dyrt at bruge den kollektive transport og ikke billigt nok at bruge cyklen, i hvert fald ikke så det kan betale sig at bruge cyklen så meget, som samfundet får ud af det.
Vi kan altså gøre noget der for at bruge motorvejene mere effektivt end det, som det her lovforslag lægger op til.
Niels Flemming Hansen (KF), 2024-04-10:
Er det således, at ordføreren har en opfattelse af, at der kommer flere elektriske køretøjer på vejene, og at vejene derfor også bliver grønnere, end de er i dag?
Christina Olumeko (ALT), 2024-04-10:
Der kommer bestemt flere elkøretøjer på vejene, specielt inden for privatbilismen, men ikke så mange lastbiler desværre.
Der er vi langt bagud, og jeg mener også, at transportministeren bør indføre flere tiltag, der gør det nemmere at omstille til ellastbil.
Men hvad angår privatbilismen, er der mange år, rigtig mange år, endnu til, at vi får en eldrevet privatbilisme.
Nick Zimmermann (DF), 2024-04-10:
Jeg kan bare ikke lade være med at tænke på, hvor tit ordføreren egentlig kører bil uden for hovedstadsområdet.
Det er mere, siden man er blevet så klog på trafikale forhold.
Bevæger man sig sådan af og til over Storebæltsbroen og prøver sådan at komme lidt rundt i landet og møde nogle af de udfordringer, som rigtig mange bilister har og rigtig mange danskere har hver evig eneste morgen og hver evig eneste eftermiddag, når man skal til og fra arbejde og holder i kø?
Christina Olumeko (ALT), 2024-04-10:
Jeg kan i hvert fald sige, at ordføreren for Alternativet her på talerstolen for sit vedkommende gør meget for netop at beskæftige sig med de problemstillinger, mange borgere oplever, når vi ser et eskalerende klimakollaps, og når vi ser, at Danmark ikke lever op til sine klimaforpligtelser – hverken Parisaftalen eller vores egen klimalov.
Så er det bestemt noget, som jeg kommer til at tage op på talerstolen, og her drejer det sig om motorvejsudvidelser.
Nick Zimmermann (DF), 2024-04-10:
Jeg vil i hvert fald anbefale ordføreren en gang imellem at komme lidt uden for Københavnsområdet og få noget inspiration andre steder fra.
Det er jo langt nemmere at komme til og fra sit job, hvis man bor tæt på det, i forhold til hvis man bor langt væk, som jo er tilfældet for mange jyder.
Christina Olumeko (ALT), 2024-04-10:
Jeg vil først og fremmest opfordre ordføreren til ikke at være så nedladende.
Jeg taler ikke selv sådan til ordføreren, og ordføreren repræsenterer ikke alle danskere, selv om Dansk Folkeparti gør et utrolig stort forsøg for det.
Der er ikke særlig stor forskel på mit og ordførerens partis antal mandater, så jeg tror, at ordføreren skal tage det lidt stille og roligt, hvad angår det at repræsentere danskerne.
Men nej, Alternativet går ikke ind for, at vi skal afskaffe privatbilisme.
Der vil være tilfælde, hvor det giver rigtig god mening at tage en privatbil, f.eks. ude i de mindre landdistrikter, hvor kollektiv transport og cykling ikke kan lade sig gøre på de lange afstande.
Peter Kofod (DF), 2024-04-10:
Jeg skal gøre det helt kort.
Jeg vil bare takke Enhedslisten for opbakning til forslaget.
Ordføreren kan jo roligt lade Rosa Lund blive hjemme i fremtiden og tage sagerne selv, men det vil jeg nu lade Enhedslisten om at afgøre.
Sara Emil Baaring (S), 2024-04-10:
Det synes jeg bestemt ikke man kan, og nu synes jeg også, ordføreren skal afvente, hvad der kommer fra vores side.
Nu ved ordføreren jo ikke, hvad der er en del af det.
Så har jeg egentlig også tiltro til kommunerne og sætter min lid til, at de kan etablere nogle af de her botilbud.
Noget af det, som vi også kan se, og det er i forhold til en specialeplan, er jo, at der også har manglet nogle botilbud.
Det har ikke været muligt for små kommuner at etablere nogle af de her tilbud, og jeg synes faktisk, at det er helt på sin plads, at vi giver mulighed for at oprette dem, så borgerne også kan bo i nærheden af, hvor de er født og opvokset.
Katrine Daugaard (LA), 2024-04-10:
Jeg follower lidt op på – man må ikke sige det på engelsk, men jeg kan ikke lige finde det danske ord nu – spørgsmålet til ministeren om den her manglende gennemsigtighed i økonomien.
For man kan da i hvert fald sige, at Socialdemokratiet har siddet med magten på det her område i adskillige år uden at indsamle evidens og data, og alligevel tager I ganske drastiske skridt på området. I har valgt at bruge 1,5 mia. kr. på at udvide det kommunale botilbud, selv om man overhovedet ikke har noget evidens for, at det kommunale skulle være bedre end det private.
Det sker jo på det grundlag, at man overhovedet ikke aner, hvad man bruger pengene på, eller hvordan man bruger dem bedst.
Så kan man ikke hermed godt konkludere, at Socialdemokratiet i hvert fald indtil i dag ikke har interesseret sig for gennemsigtighed i økonomien?
Sara Emil Baaring (S), 2024-04-10:
Igen vil jeg sige, at det kan jeg faktisk ikke sige på stående fod.
For som ordføreren selv påpeger, har vi VISO i dag, som er et fantastisk system, men som ikke bliver brugt i sin fulde udstrækning.
Så hvad er det, vi kan gøre, for at der rent faktisk også bliver lyttet til de anbefalinger?
Der har jeg heller ikke løsningen i forhold til visitation, men jeg lytter mig frem til, at vi kan komme i gang med en dialog.
Charlotte Broman Mølbæk (SF), 2024-04-10:
Mange tak for det.
Jamen det vil jeg da se frem til.
Jeg synes, det er dejligt at høre, at der er den her åbning.
Jeg kan også afsløre, at SF heller ikke har den endelige løsning.
Det er ikke de nemme løsningers tid, og det er heller ikke dem, vi skal gå efter på handicapområdet.
Men jeg vil dog spørge ordføreren, om man kunne forestille sig, at der var en form for second opinion.
I dag har vi jo VISO, men man kan tage den VISO-rapport og læse den og lægge den ned i skuffen igen.
Sara Emil Baaring (S), 2024-04-10:
Det er faktisk noget af det, som jeg synes vi har set eksempler på her på det sidste.
Det er et af de elementer, vi kunne have en dialog om i fællesskab, også med interessenterne, for der er blevet peget på nogle forhold, som måske ikke er hensigtsmæssige.
Løsningen har jeg ikke lige på stående fod, men jeg kunne godt være åben for en dialog.
Charlotte Broman Mølbæk (SF), 2024-04-10:
Jeg hedder nu godt nok Mølbæk, men der er ingen skade sket.
Tak for ordførertalen, hvor der også var mange fine henvisninger til den store udfordring, der er på handicapområdet, og også vigtige eksempler på vidnesbyrd fra #enmillionstemmer.
Mener man, at det er den rigtige visitation, der er ude i kommunerne, og at det er kommunen selv, der skal visitere til noget, som den faktisk også selv kan spare nogle penge på?
Pernille Rosenkrantz-Theil (S), 2024-04-10:
Tusind tak for det spørgsmål.
Regionerne har jo allerede en rolle i forhold til det højtspecialiserede område, idet der stadig væk er regionale tilbud på det her område.
Der er i øvrigt også rigtig mange private aktører.
Og det er klart, at med en udrulning af en specialeplan vil der være nye tilbud, der skal til, og der har vi ikke taget stilling til, hvem der så er de rigtige til at tage sig af de forskellige tilbud.
Jeg synes jo, at det er fint, at der er nogle ting, der bliver kørt på Rigshospitalet, og det er jo så Region Hovedstaden, der har det hospital.
Det vil sige, at der har vi ikke haft noget behov for, at det er statsligt, bare fordi der kun er ét sted, hvor man kan gøre det i Danmark.
Så det er bare for at sige, at det, jeg tror er det væsentlige i den her sammenhæng, er, om det geografiske opland er stort nok i forhold til den gruppe borgere, der har den her problemstilling, så specialiseringsniveauet bliver højt nok.
Der tror jeg helt bestemt på, at det skal være sådan, at ikke alle kommuner har alle tilbud.
For så får vi simpelt hen ikke et højt nok specialiseringsniveau.
Det med investeringen bliver jeg nødt til at vende tilbage med.
Charlotte Broman Mølbæk (SF), 2024-04-10:
Det lyder rigtig godt.
Ser regeringen så, at regionerne kan have en særlig rolle i lige præcis at løfte nogle af de tilbud?
Og hvilke overvejelser har regeringen, i forhold til at man jo så også skal investere i området for netop at få de her specialiserede tilbud op at stå og i virkeligheden løfte nogle af byrderne, som kommunerne også bærer på?
Pernille Rosenkrantz-Theil (S), 2024-04-10:
Altså, første gang jeg sad og forhandlede forslag om en specialeplan, var i 2015.
Så det er bare for at sige, at jeg er helt med på, at det har været lang tid undervejs.
Og ja, regeringen har skrevet det ind i regeringsgrundlaget.
Det vil sige, at vi bestemt har en intention om at gennemføre det.
Regeringen har en klar opfattelse af, at der skal være nogle tilbud, der er lokale, og at der skal være nogle tilbud, som skal være i et større område.
Det kan også være, at der er nogle ting, hvor der er få.
F.eks. på epilepsiområdet er det jo meget få steder i Danmark.
Der kan også være nogle steder, hvor der kun er et enkelt tilbud.
Det er det, der ligger i kapacitetsstyringsdelen af specialeplanen.
Så man kan sige, at det, som vi tager udgangspunkt i som regering, når vi skriver, at vi gerne vil lave en specialeplanlægning af det højtspecialiserede handicapområde, faktisk er at sørge for, at der er en sammenhæng mellem, hvor stor en gruppe borgere der overhovedet er med den problematik, vi taler om – hvor komplekst er det? – og hvilket geografisk område det er realistisk at man kan have det inden for for at dække den population.
Så er der selvfølgelig et eller andet hensyn til, at de fleste helst ikke vil bo for langt væk fra deres familie.
Det er lidt forskelligt, alt efter hvem man er.
Det skal man selvfølgelig også have blik for.
Men det er bare for at sige, at det er den idé, der ligger i kapacitetsstyringsdelen af specialeplanen.
Charlotte Broman Mølbæk (SF), 2024-04-10:
Tak for det, og tak til ministeren for mange fine nuancer på handicapområdet, som i hvert fald har sine særlige udfordringer lige for tiden.
Det er snart ved at være 2 år siden, at vi skulle have forhandlet noget i gang.
Specialeplanen er jo netop det, der skal være med til at løfte området og give et bud på, hvad man kan bruge af indsatser, også ude i kommunerne.
Så kan regeringen se sig selv i at komme i gang med specialeplanlægningen?
Og i særdeleshed: Kan regeringen se sig selv i, at der også er nogle vigtige opgaver, der varetages af eksempelvis regionerne for de højtspecialiserede tilbud – ministeren nævnte jo sundhedsområdet, og det er jo regionen, der i høj grad står for det – eller at der er nogle nationale tilbud?
Pernille Rosenkrantz-Theil (S), 2024-04-10:
Jeg forstår ikke baggrunden for den konklusion, for nu bliver det konkluderet, at regeringen ikke vil give gennemsigtighed eller data.
Altså, regeringen er ikke kommet med et udspil endnu, så hvordan man som ordfører kan konkludere, hvad regeringen vil på et tidspunkt, hvor vi ikke er kommet med et udspil, ved jeg ikke.
På baggrund af hvad konkluderer ordføreren det?
Det er ikke den enkelte sagsbehandler, der kan vurdere, om man partshører eller ej.
Det er lovpligtigt.
Jeg er helt enig i den beskrivelse.
Katrine Daugaard (LA), 2024-04-10:
Og så knalder man bare 1,5 mia. kr. af på at vælge det kommunale, og dermed udbygger man jo det kommunale monopol.
Er det Socialdemokratiets politik, at vi bare skal have det private ud, som lige nu faktisk står med de allermest komplekse borgere, og som måske er allermest specialiserede i forhold til de handicappede?
Sara Emil Baaring (S), 2024-04-10:
Jeg synes slet ikke, at der er noget atypisk i, at vi i en økonomiaftale afsætter et stort beløb til offentlige institutioner.
Vi har også lige landet en folkeskoleaftale, hvor man sætter enormt mange penge af til faglokaler ude i folkeskolerne, og det er jo heller ikke de frie skoler og privatskolerne, der får gavn af det.
Så det ser jeg sådan set ikke noget problem i.
Anni Matthiesen (V), 2024-04-10:
Det, som jeg håber fru Katrine Daugaard fra Liberal Alliance hørte i min ordførertale, var, at det er noget af det, som er rigtig vigtigt for Venstre.
Derfor er noget af det, som vi helt klart kæmper for, også, at det ikke er systemet, der hele tiden skal overrule borgerne, men at vi skal tage udgangspunkt i, hvad der er bedst for borgerne.
Der må vi jo desværre sige, at når omkostningerne på det her område er steget og steget, og vi så samtidig kan måle, at borgerne faktisk ikke synes, de har fået en bedre kvalitet eller for den sags skyld en større livstilfredshed, så er der jo et eller andet, der er galt, som vi også er nødt til at kigge ind i og grundlæggende få gjort noget ved.
Katrine Daugaard (LA), 2024-04-10:
Vi sætter borgeren frem for systemet, siger ordføreren her.
Det tror jeg ikke mange vil give ordføreren ret i at de kan mærke er det, regeringen her skulle gøre.
Omkostningerne stiger og stiger, bliver der også sagt, og ja, det må man godt nok sige de gør, og det gør det jo rigtig svært at træffe de rigtige beslutninger.
Alligevel har regeringen jo virkelig gang i at træffe beslutninger lige for tiden, bl.a. med en revidering af magtanvendelsesreglerne, hvor man gerne vil låse de handicappede inde og øge brugen af magtanvendelse.
Anni Matthiesen (V), 2024-04-10:
Jeg vil starte med at understrege, at det er et område, som vi i Venstre mener er meget vigtigt, og som der er god grund til at sætte øget fokus på, for der er behov for, at vi sikrer en mere værdig behandling af vores handicappede her i landet.
Jeg anerkender også, at der fortsat er meget, vi kan gøre bedre på handicapområdet, for vi ser fortsat alt for mange sager, hvor borgerne faktisk kommer i klemme i systemet, og noget af det, vi i Venstre går rigtig meget op i – og jeg er næsten også sikker på, at det er noget, I kan genkende – er, at vi sætter borgeren før systemet, og derfor er det her område også noget, som betyder meget for os.
Jeg er dog uenig i, at problemet bare bliver løst, hvis man flytter ansvaret væk fra kommunerne.
Dansk Folkeparti peger på, at ansvaret for at træffe beslutning om støttebehov og ansvaret for pengekassen skal adskilles på handicapområdet, men en adskillelse af myndighedsansvar og finansieringsansvar vil desuagtet formentlig resultere i, at udgifterne dermed vil stige.
Vi ser jo desværre i forvejen stigende udgifter på de her områder, og jeg tror bare, vi kan spørge vores borgmestre rundtomkring i landet, og så vil vi høre, at det et område, som i hvert fald rigtig mange både byrådspolitikere og borgmestre er fortvivlede over, fordi omkostningerne bare stiger og stiger.
Jeg vil gerne understrege, at det ikke skal forstås sådan, at Venstre ikke mener, at handicapområdet er vigtigt, for det er det, men vi skal også politisk træffe de rigtige beslutninger, for det er et område, hvor vi har rigtig mange borgere, som er påvirket af, hvad det er for regler, vi indfører, og hvilke ændringer vi foretager på området.
Så det med bare at sige, at nu skal vi bare flytte det her område væk fra kommunerne, tror jeg simpelt hen ikke på vil løse de problemer, vi ser i dag.
Noget, som man jo også kan læse i regeringsgrundlaget, er bl.a. det med at indføre specialeplanlægning for det højt specialiserede område.
Det er noget, som jeg helt klart tror er en vej frem, og det er også et noget af det, vi rent ud sagt har forpligtet os til at tage fat på og få løst.
Med det vil jeg sige til forslagsstilleren, at Venstre ikke kan støtte det her beslutningsforslag, men at vi helt klart mener, at det er noget, som vi skal have løst, og det har jeg også tillid til og tro på at vi får gjort.
Sara Emil Baaring (S), 2024-04-10:
Rapporten kom i sidste uge.
Det er en uge siden, og jeg har simpelt hen ikke haft mulighed for at dykke ned i den her rapport, som er meget omfattende, eller fået alle interessenterne udenom til også at berige mig med deres argumenter.
Så jeg kan ikke stå her og sige, hvad jeg synes eller ikke synes om den.
Torsten Gejl (ALT), 2024-04-10:
Nu er der netop kommet en rapport, som også handler meget om penge på handicapområdet, fra Tranæsudvalget og KL.
Monica Lylloff fra #enmillionstemmer siger, at den rapport synes hun er direkte dumpet.
Hvad tænker ordføreren om det?
Sara Emil Baaring (S), 2024-04-10:
Jeg lytter meget til deres argumenter, men det handler om at flytte et område på 60 mia. kr.
Jeg tror sådan set, at de grundlæggende problemer, som vi ser, med, at borgerne ikke får den hjælp, som de har brug for, kommer til at flytte med, hvor end man så flytter det hen.
Så jeg tror ikke, det er noget, der løser det.
Jeg kan jo godt være enig i, at der er de grundlæggende problematikker, som #enmillionstemmer peger på, og jeg er enig med dem, men jeg tror ikke, at løsningen er at flytte hele området.
Torsten Gejl (ALT), 2024-04-10:
Tak for talen.
Nu nævner ordføreren #enmillionstemmer som nogle, ordføreren synes er meget, meget vigtige.
Hvad tænker ordføreren om, at bevægelsen #enmillionstemmer har fremsat det her forslag, som DF kommer med i dag, også som et borgerforslag og i den grad mener, at det er vigtigt at flytte socialområdet og handicapområdet væk fra kommunerne?
Når ordføreren mener, at #enmillionstemmer er så vigtig, hvad tænker ordføreren så om, at de anbefaler at stemme ja til det her forslag?
Sara Emil Baaring (S), 2024-04-10:
Jamen det er jo lige præcis det, som der står i regeringsgrundlaget.
I regeringsgrundlaget peger vi på, at vi skal have en specialeplan, og vi peger på, at vi skal have flere mennesker med handicap i job og uddannelse, så det er jo lige præcis sådan nogle ting, som vi er i gang med.
Peter Kofod (DF), 2024-04-10:
Det var det næste, jeg ville spørge til, altså det næste halve år.
For ordføreren indikerede jo, at der skulle komme noget, som var nyt, men jeg synes ikke helt, ministeren indikerede, der skulle komme noget.
Så det kunne være, den socialdemokratiske ordfører ville løfte sløret for, hvad det er, der er på vej, som er spændende og nyt, og som skal løfte det her i løbet af det næste halve år.
Sara Emil Baaring (S), 2024-04-10:
Nu kom jeg sådan set ude fra et byråd, hvor jeg har siddet i 13 år, og skiftende regeringer har da i hvert fald heller ikke taget hånd om det her område.
Så at skyde os i skoene, at der ikke er sket noget siden regeringens start, synes jeg nu ikke man kan.
Jeg synes, vi har et utrolig ambitiøst regeringsgrundlag på det her område, og jeg synes faktisk også, vi har gang i nogle rigtig gode takter, og jeg glæder mig til det næste halve år.
Peter Kofod (DF), 2024-04-10:
Tak for det, og tak til den socialdemokratiske ordfører for talen.
Vi har en flertalsregering i Danmark, og det har vi, kan jeg forstå, fordi den skal løse de her svære og store strukturelle ting, hvilket alle os idioter ude på fløjene åbenbart ikke kan bruges til.
Nu har den her regering siddet i halvandet år, og så vil jeg bare vide: Synes den socialdemokratiske ordfører, at man er kommet godt i mål eller i hvert fald har en god mellemtid på det her område nu, hvor man har en flertalsregering og kan gøre, som man vil?
Nick Zimmermann (DF), 2024-04-10:
Ja, helt absolut.
Vi er altid klar til at lave politik, og det er jo fair nok, at man sender nogle politiske områder over i en syltekrukke, men det gør jo ikke, at den her Folketingssal skal stå fuldstændig stille imens.
Det ville jo være helt fjollet.